b'\n_START_ARTICLE_\nSaul\xc4\x97 (simbolis)\n_START_SECTION_\nApskritimo simetrija\n_START_PARAGRAPH_\nPats papras\xc4\x8diausias Saul\xc4\x97s atvaizdavimas\xc2\xa0\xe2\x80\x93 geltonos arba raudonos spalvos skritulys._NEWLINE_Kitas Saul\xc4\x97s \xc5\xbeym\xc4\x97jimo b\xc5\xabdas\xc2\xa0\xe2\x80\x93 apskritimas su ta\xc5\xa1ku centre. Tai astronominis ir astrologinis Saul\xc4\x97s \xc5\xbeenklas bei senov\xc4\x97s egiptie\xc4\x8di\xc5\xb3 hieroglifas, \xc5\xbeymintis Saul\xc4\x97s diev\xc4\x85 Ra.\n_START_SECTION_\nKeturi\xc5\xb3 spinduli\xc5\xb3 simetrija\n_START_PARAGRAPH_\nPapras\xc4\x8diausias keturi\xc5\xb3 spinduli\xc5\xb3 simetrijos Saul\xc4\x97s simbolis\xc2\xa0\xe2\x80\x93 Saul\xc4\x97s kry\xc5\xbeius. Jis taip pat siejamas su keturiais met\xc5\xb3 laikais, o astronomijoje simbolizuoja \xc5\xbdem\xc4\x99._NEWLINE_Svastika\xc2\xa0\xe2\x80\x93 Saul\xc4\x97s simbolis, i\xc5\xa1sivyst\xc4\x99s i\xc5\xa1 Saul\xc4\x97s kry\xc5\xbeiaus. Jis naudojamas Indijos, senov\xc4\x97s kelt\xc5\xb3, german\xc5\xb3, balt\xc5\xb3, ind\xc4\x97n\xc5\xb3 simbolikoje._NEWLINE_A\xc5\xa1tuonkamp\xc4\x97, bet keturi\xc5\xb3 linij\xc5\xb3 tvarka \xc5\xbevaig\xc5\xbed\xc4\x97 yra Saul\xc4\x97s simbolis centrin\xc4\x97s Rusijos taut\xc5\xb3 simbolikoje.\n_START_SECTION_\nTrij\xc5\xb3 spinduli\xc5\xb3 simetrija\n_START_PARAGRAPH_\nTriguba spiral\xc4\x97 ar triskelionas kartais laikomas trij\xc5\xb3 spinduli\xc5\xb3 stilizuotu Saul\xc4\x97s simboliu.\n_START_SECTION_\n\xc5\xa0e\xc5\xa1i\xc5\xb3 spinduli\xc5\xb3 simetrija\n_START_PARAGRAPH_\nRozet\xc4\x97\xc2\xa0\xe2\x80\x93 Gyvenimo gel\xc4\x97s elementas laikomas Saul\xc4\x97s simboliu slav\xc5\xb3, vengr\xc5\xb3 mitologijoje, tai taip pat da\xc5\xbenas saul\xc4\x99 vaizduojantis ornamentas Ispanijoje._NEWLINE_Saul\xc4\x97s ratas\xc2\xa0\xe2\x80\x93 senov\xc4\x97s slav\xc5\xb3 Saul\xc4\x97s simbolis.\n_START_SECTION_\nSpinduliuota saul\xc4\x97\n_START_PARAGRAPH_\nSaul\xc4\x97s diskas su aplink stilizuotais spinduliais yra labai da\xc5\xbenas Saul\xc4\x97s simbolis. Spinduliai gali b\xc5\xabti banguoti, trikampiai ar kaip tiesios linijos._NEWLINE_Kartais Saul\xc4\x99 simbolizuoja tiesiog \xc5\xbeiedine simetrija i\xc5\xa1d\xc4\x97stytos skirting\xc5\xb3 spalv\xc5\xb3 linijos (su ar be apskritimo centre).'